വി. ബാലറാം

തൃശൂർ ജില്ലയിൽ നിന്നുള്ള പ്രമുഖനായ കോൺഗ്രസ് നേതാവും വടക്കാഞ്ചേരി മുൻ എം.എൽ.എയും ഒരു അഭിഭാഷകനും കൂടിയായിരുന്നു.
 വി.ബാലറാം (1947-2020)
2004-ൽ എ.കെ. ആൻറണി മന്ത്രിസഭയിലെ വൈദ്യുതി വകുപ്പ് മന്ത്രിയായിരുന്ന
കെ. മുരളീധരനു മത്സരിക്കാനായി ഇദ്ദേഹം വടക്കാഞ്ചേരി എം.എൽ.എ സ്ഥാനം രാജിവച്ചു.

ജീവിതരേഖ
തൃശ്ശൂർ ജില്ലയിൽ കുന്നംകുളം താലൂക്കിൽ എരുമപ്പെട്ടിയിൽ പരേതരായ തിയ്യാടത്ത് രാമൻ നായരുടേയും ഗുരുവായൂർ വെള്ളൂർ ചിന്നമ്മു അമ്മയുടേയും മകനായി
1947 നവംബർ 10-ന് ജനിച്ചു. സ്വാതന്ത്ര്യസമരസേനാനിയും അഭിഭാഷകനുമായിരുന്ന വെള്ളൂർ കൃഷ്ണൻകുട്ടി നായരുടെ അനന്തരവനായിരുന്നു.
കോൺഗ്രസിൻ്റെ വിദ്യാർത്ഥി സംഘടനയായ കെ.എസ്.യു വഴി പൊതുരംഗത്തെത്തിയ അദ്ദേഹം കെ.എസ്.യു സംസ്ഥാന ജനറൽ സെക്രട്ടറി, യൂത്ത് കോൺഗ്രസ് ജില്ലാ പ്രസിഡൻറ് എന്നീ നിലകളിലും. തൃശൂർ ഡി.സി.സി, കെ.പി.സി.സി ജനറൽ സെക്രട്ടറിയായും എ.ഐ.സി.സി അംഗമായും  പ്രവർത്തിച്ചു. ലീഡർ കെ. കരുണാകരൻ്റെ വിശ്വസ്ഥനായിരുന്നു. ഡി.ഐ.സി രൂപീകരിച്ചപ്പോഴും എൻ.സി.പി യിൽ ലയിച്ചപ്പോളും കരുണാകരന് ഒപ്പം നിന്ന ബാലറാം ലീഡർ കരുണാകരൻ 2008-ൽ കോൺഗ്രസിൽ മടങ്ങിയെത്തിപ്പോൾ തൃശൂർ ഡി.സി.സിയുടെ പ്രസിഡൻ്റായി. 
2004-ൽ എ.കെ. ആൻ്റണി മന്ത്രിസഭയിലെ വൈദ്യുതി വകുപ്പ് മന്ത്രിയായിരുന്ന കെ. മുരളീധരൻ എം.എൽ.എ ആകാൻ വേണ്ടി നിയമസഭ അംഗത്വം രാജിവയ്ച്ചു.
ഇതുഇനുപകരം 2004-ലെ ലോക്സഭ തിരഞ്ഞെടുപ്പിൽ കോഴിക്കോട് നിന്ന് മത്സരിച്ചുവെങ്കിലും എം.പി. വീരേന്ദ്രകുമാർനോട് തോറ്റു.
72-ആം വയസ്സിൽ 2020 ജനുവരി 18-ന് ഹൃദയാഘാതത്തെത്തുടർന്ന്  തൃശ്ശൂരിലെ സ്വവസതിയിൽ വച്ച് അന്തരിച്ചു.https://www.thehindu.com/news/national/kerala/former-cong-mla-v-balram-dead/article30596225.ece പരേതയായ ഡോ. കാഞ്ചനമാലയാണ് ഭാര്യ. ദീപ, ലക്ഷ്മി എന്നിങ്ങനെ രണ്ട് പെൺമക്കളുണ്ട്.

 അധികാരസ്ഥാനങ്ങൾ 
2001-2004, 
1996-2001 
വടക്കാഞ്ചേരി മുൻ എം.എൽ.എ
എ.ഐ.സി.സി അംഗം
കെ.പി.സി.സി ജനറൽ സെക്രട്ടറി
തൃശൂർ ഡി.സി.സി പ്രസിഡൻറ്,  ജനറൽ സെക്രട്ടറി
ചെയർമാൻ സബോർഡിനേറ്റ് ലെജിസ്ലേറ്റിവ് കമ്മറ്റി
പ്രസിഡൻറ് കാർഷിക ബാങ്ക് കൊച്ചി
വൈസ് ചെയർമാൻ കേരള ഖാദി ഗ്രാമ വ്യവസായ ബോർഡ്

 തിരഞ്ഞെടുപ്പുകൾ 
+ തിരഞ്ഞെടുപ്പുകൾ വർഷംമണ്ഡലം വിജയിച്ച സ്ഥാനാർത്ഥിപാർട്ടിയും മുന്നണിയുംപരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും2004 കോഴിക്കോട് ലോകസഭാമണ്ഡലം   എം.പി. വീരേന്ദ്രകുമാർ  ജെ.ഡി.എസ്., എൽ.ഡി.എഫ്.  വി. ബാലറാം  കോൺഗ്രസ് (ഐ.), യു.ഡി.എഫ്2001*(1)വടക്കാഞ്ചേരി നിയമസഭാമണ്ഡലംവി. ബാലറാംകോൺഗ്രസ് (ഐ.) യു.ഡി.എഫ്എം.പി. പോളികേരള കോൺഗ്രസ്, എൽ.ഡി.എഫ്.1996വടക്കാഞ്ചേരി നിയമസഭാമണ്ഡലംവി. ബാലറാംകോൺഗ്രസ് (ഐ.) യു.ഡി.എഫ്കെ. മോഹൻദാസ്കേരള കോൺഗ്രസ്, എൽ.ഡി.എഫ്.
(1) 2004-ൽ വി. ബാലറാം രാജിവെയ്ക്കുകയും 2004 മെയ് 10-ന് വടക്കാഞ്ചേരി ഉപതിരഞ്ഞെടുപ്പ് നടക്കുകയും ചെയ്തു.

അവലംബം

വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ